"Левски" пречупи "Берое" и поведе с три точки пред ЦСКА - Спорт - Дневник\n22:49, 01 сеп 18 , 4789\nЛевски" продължава с увереното си представяне при новия треньор Славиша Стоянович и записа пета поредна победа, откакто словенецът застана начело на тима. Сините се наложиха с 1:0 над "Берое" с гол на Антони Белмонт.\nДвубоят не беше никак лек за "Левски", но с повече характер и без да блести тимът взе трите точки.\nЕдинственият гол падна в 50-ата минута. Попадението се оказа и първо в професионалната кариера на Белмонт, който получава много шансове от новия треньор Стоянович.\nБлагодарение на трите точки "Левски" излезе с три точки пред ЦСКА на върха в Първа лига. След седем кръга сините имат актив от 19 точки след шест победи и едно равенство. "Берое" остава трети с 12 точки, колкото има и "Черно море".\nТреньорът на "Левски" Стоянович направи интересна промяна в стартовия си състав, залагайки на Серджиу Буш вместо Станислав Костов, който водеше атаката в предишните мачове.\nПрез първата част "Берое" беше много добре организиран и направи силни 45 минути. Футболистите на Александър Томаш имаха няколко опасности, като на Мартин Полачек му се налагаше да се намесва. Гостите от Стара Загора стигнаха и до няколко разбърквания, при едно от които топката се отби в гредата и излезе в аут.\nВ самия край на първата част неразбирателство между Иван Горанов и Полачек позволи на Рубен Бригидо да открадне топката, но изстрелът на футболсита от малък ъгъл не попадна във вратата на "Левски".\nСлед почивката "Левски" се активизира и погледа по-смело в атака. Сините имаха късмет, че още в 50-ата минута успяха да открият резултата. След продължително задържане на топката около наказателното поле тя беше върната към Антони Белмонт и с плътен удар от около 22 метра халфът я прати в мрежата на "Берое" - 1:0.\nВ продължение на 15 минути, след като откри резултата "Левски" беше отлично подреден тактически и по никакъв начин не даде на "Берое" да се върне в мача. Защитата на сините ограничи Мартин Камбуров, който или не получаваше топката, или действаше с гръб към вратата.\nМартин Райнов и Давиде Мариани в здрава битка.\nВ средата на терена футболистите на Славиша Стоянович затвориха всички пространства и чак след 65-ата минута инициативата мина на страната на "Берое". В заключителния четвърт час "Левски" се прибра в своята половина, а "Берое" направи всичко възможно, за да вкара гол.\nС пропуски обаче се проявиха Бригидо и Борислав Цонев.\n"Левски" се готви да приключи селекцията с португалски защитник\nК2 22:52, 01 сеп 18 / Неутрално\nnema_labavo 23:24, 01 сеп 18 / Неутрално\n[quote#11:"Günther"]Нека редакцията да пишат точно и коректно.Заглавието на статията трябва да е "Левски 1914 ...\nРейтинг: 2062 22:52, 01 сеп 18 Неутрално\nРейтинг: 4477 22:53, 01 сеп 18 Неутрално\nРейтинг: 1581 22:53, 01 сеп 18 Неутрално\nАко не друго, характер има.\nМисля, че са на прав път, успех!\nРейтинг: 4477 22:54, 01 сеп 18 Неутрално\nНе направихме най-добрият си мач,но показахме характер на терена ,което е много важно!\nРейтинг: 464 22:55, 01 сеп 18 Неутрално\nКармата на Стоянович за прекъсване на хегемонии е в силата си. След шест годишната на Партизан сега ще прекъсне и седемгодишната на Лудогорец.\nРейтинг: 4477 22:55, 01 сеп 18 Неутрално\nДа,класата куца,но вече се вижда че играчите показват характер на терена-това е много важно!\nРейтинг: 1797 23:01, 01 сеп 18 Неутрално\nБраво, вижда се и настроение в играта и желание за атака. Това вече почва да прилича на Левски. Дано така и да продължи. Само Левски.\nРейтинг: 622 23:01, 01 сеп 18 Неутрално\nE, честита победа на сините. Въпреки загубата, аз не мога да се оплача чак толкова от видяното, като се има предвид, че Меска и Бригидо са пътници зимата и просто попълват празнини. Хубав мач, като цяло, доста желание и от двата отбора, без грубости. Само Берое!\nРейтинг: 319 23:03, 01 сеп 18 Неутрално\nФаксарена най-сетне случиха на тренер, докато ЕлМаестро ми се вижда въздух под налягане. Колкото и да ми се нравят ЦСКА-София (по инерция от истинското ЦСКА), ако искат да спечелят нещо, то трябва да се научат да побеждават! На хартия ЦСКА-София е по-стойностен отбор от този, помещаващ се безплатно на стадиона с най-непостроената козирка. А действителността (поне в моментното класиране) е друга. Нека не забравяме обаче, че на Динамовци тепърва им поредстоят срещи със загуба на точки...\nА ако теглим чертата, всъщност няма никакво значение какво се случва във вътрешното първенство. Критерии са ЕКТ и първенствата с участие на националните отбори. Там си е жива трагедия. Важното е обаче, че Перуци обича да се забавлява с Преслава!\nРейтинг: 229 23:12, 01 сеп 18 Неутрално\nТежка битка и много важна победа за по-добре игралия отбор!Само Левски!\nРейтинг: 601 23:18, 01 сеп 18 Весело\nНека редакцията да пишат точно и коректно.\nЗаглавието на статията трябва да е\n"Левски 1914 - София с помощта на съдията пречупи Берое и поведе с три точки пред ЦСКА"\nНе е коректно да се спестяват важни неща!\nРейтинг: 3499 23:23, 01 сеп 18 Неутрално\nЛЕВСКИ поведе с три точки на\nЛИТЕКС-Ловеч, ПРЕИМЕНУВАН на 2 юни 2016\nРейтинг: 1797 23:24, 01 сеп 18 Неутрално\nНека редакцията да пишат точно и коректно.Заглавието на статията трябва да е "Левски 1914 - София с помощта на съдията пречупи Берое и поведе с три точки пред ЦСКА"Не е коректно да се спестяват важни неща!\nМани редакцията, ти не можеш ли да си точен и коректен? Пише се ЦСКА - София\nРейтинг: 3435 23:25, 01 сеп 18 Весело\nТези, интересно, имали ли са мач, който са спечелили без помощта на съдията, и то през последни 10 години (минимум)?\nРейтинг: 601 23:26, 01 сеп 18 Весело\nИ да минусирате, и да не минусирате, нещата са си такива. Подкрепят се Левски 1914 - София, а в следващия мач днешния домакин като гост прави победа.\nНе вярвате? Ми вижте Етър - миналата седмица дадоха първото полувреме говедата да играят, а второто ги намачкаха, но без да "стават сензационни обрати". За сметка на това днес Жадното връща трите точки в Търново ;)\nРейтинг: 3499 23:26, 01 сеп 18 Любопитно\nПише се ЦСКА - София\nИ още по-точно - пише се:\nЦСКА-София в което име\nЛИТЕКС-Ловеч се ПРЕИМЕНУВА на 2 юни 2016\nРейтинг: 965 23:33, 01 сеп 18 Неутрално\nЧовек ако не е гледал мача и се информира за него от тази статия, ще си помисли, че едва ли не Берое е доминирал на Герена... Егати антилевскарския преразказ... Бях на мача и определено Левски диктуваше събитията в 2/3 от срещата. С всички слабости които има отбора.\nРейтинг: 1797 23:37, 01 сеп 18 Неутрално\nДа, ама както си забелязал на това никой не обръща внимание :)\nРейтинг: 965 23:38, 01 сеп 18 Неутрално\nЗабелязва се повече живец и настроение в отбора, повече желание за игра и битка, а това е важно. Все още обаче сме доста далеч от нужното ниво. Давиде Мариани е добро попадение, има поглед върху играта, търси нестандартни решения, подава качествено и има добър удар. Дано до зимата натрупаме точки, а след това с подготовката треньора да наложи стил на игра.\nРейтинг: 284 23:45, 01 сеп 18 Неутрално\nЧестита победа левскари...и браво на Берое. Получи се отворен мач за което заслуга имаха и двата отбора. Левски забрави стила Роси и изглежда доста по-добре.Само Левски!\nРейтинг: 284 23:52, 01 сеп 18 Весело\nЗа сметка на това Септември разби Черно море Гюнтере, а Славия взе Х на Лудогорец като преди това легнаха на Литекс, пардон Цска-София. Това са пропуснатите серии от филма които гледаш.\nРейтинг: 450 23:55, 01 сеп 18 Любопитно\nДрисък, да споделиш, с какво точно съдията повлия на резултата. И между другото, дай мнение за дузпата на Ботев, която само съдията не видя.\nРейтинг: 8 00:04, 02 сеп 18 Неутрално\nСъбота вечер, когато се чува квиченето на оранжевите мастии, жалки наследници на шумкарите и обирджиите на мандри и нещастна реплика на отбора от Москва... Ето тогава съм спокоен и зная, че всичко върви добре.\nРейтинг: 292 00:15, 02 сеп 18 Неутрално\nИнтересно защо "феновр" на цска ел тире комемтират тук, а не в новината за Волен Чинков\nРейтинг: 292 00:16, 02 сеп 18 Неутрално\nИначе поздравления за Берое за добрия мач\nРейтинг: 466 00:34, 02 сеп 18 Неутрално\nДори и съдията я видя, но не намери кураж да я свирне.\nРейтинг: 466 00:37, 02 сеп 18 Неутрално\nЛевски започнаха да копират Лудогорец започвайки с един единствен българин в състава, и нещата потръгнаха 😉\nРейтинг: 450 00:40, 02 сеп 18 Неутрално\nСилно начало за синия тим, което е изненада след краха за тях миналата година. Това беше труден мач, където можеха да изгубят точки.\nВъпреки това, още е рано да се говори за титлата, макар че Лудогорец утре са длъжни да бият Дунав.\nРейтинг: 2417 00:58, 02 сеп 18 Весело\nАко не друго, характер има...успех!\nХарактер има, но и много дървета има! Скъсаха нервите на публиката с неточни пасове, бавни и направо тромави атаки!\nНай-впечатляващи бяха минутите през които публиката напускаше модерният сектор "А"! Мощни скандирания в един глас, своеобразно отпушване на една дълго чакана радост, придружена от усещането, че това може би е онзи Левски, който чакаме да възкреси успехите от времето на Мъри и Наско...\nСамо една единствена причина може да оправдае липсата на качествени футболисти като тези от Лудогорец - тази причина се нарича Сектор "А"! Макар че все още е без козирка, това е уникално съоръжение, с много удобства, без аналог в България. А да строиш стадион в София със собствени средства не е като да строиш стадионче в Разград с държавна помощ...\nДобрата новина е, че другите сектори ще бъдат значително по-евтини от Сектор "А"!\nРейтинг: 1538 01:20, 02 сеп 18 Неутрално\nФакт, но това не може да ни радва, напротив. А и не е дългосрочно.\nРейтинг: 466 01:23, 02 сеп 18 Неутрално\nИ за бараката ли ви е виновен Лудогорец, бре? Оляхте се от оправдания.\n02:45, 02 сеп 18\nРейтинг: 241 02:57, 02 сеп 18 Любопитно\nНе видях някъде в мача съдията да е ударил рамо на Левски...Дай пример за конкретна ситуация...Берое си имаха своите 2 подходящи положения за изравняване, но ги проиграха...Голът на оня клоун Белмонт е удар извън пеналтат.е. съвсем чиста ситуация...няма как да търсиш там нито нарушение в атака, нито засада...\nРейтинг: 828 07:13, 02 сеп 18 Неутрално\nВажното е, че почнахме да печелим и такива мачове. Видно е, че не сме оше отбора, който искаме, но с малко повече желание и позитивна настройка ще стане.\n07:26, 02 сеп 18\nРейтинг: 510 08:10, 02 сеп 18 Неутрално\nКакви чорбаро са тези? Припознавачите на Литекс-София са доказателство, че сме малък, но много прост народ.\nРейтинг: 868 08:58, 02 сеп 18 Неутрално\nА да строиш стадион в София със собствени средства не е като да строиш стадионче в Разград с държавна помощ...\n—цитат от коментар 29 на Rim\nУспокой се малко за 'собствените средства'. Щото някак си не върви предвид назначения от боце 'собственик' Спас. Боце е добър цар и дава на всички. На микренския великан подари стадион в София, а на милиционерския отбор - богат и фин благодетел Спас. Между другото: стадионът в Разград е ОБЩИНСКИ.\nРейтинг: 4248 09:49, 02 сеп 18 Неутрално\nПозорно Левски беше отстранен от Вадуц в евротурнирите.\nВ България сегашният водач бие наред, а когато играе в чужбина и с чужди отбори , колкото и слаби да са, пада.\nИма нещо гнило в българския футбол.\nРейтинг: 1538 10:45, 02 сеп 18 Неутрално\nТо трябва и да се мисли преди да се пише...


Жилищните имоти в Гърция не са засегнати силно от кризата. - Имоти от Варна в портала за имоти на Варна\nЖилищните имоти в Гърция не са засегнати силно от кризата.\nВъпреки очакванията и въпреки икономическите проблеми на страната, жилищните имоти в Гърция се оказаха почти незасегнати и отчитат минимален спад в цените.\nЦените на жилищните имоти в Гърция започват от 50 хил. евро за неголям апартамент. Вила в близост до морето, може да се закупи за няколкостотин хиляди евро. Но вила на пъва линия до морето, напук на кризата струва от един милион евро нагоре.\nЗа гръцкия пазар на имоти трябва да се знае, че при покупка, цената на имота може да се окаже с 10-15% по висока, от заявената ат продавача.\nГръцкото законодателство задължава при сключването на сделка да участва адвокат, чиито услуги по принцип се оценяват на 1% от стойността на обекта.\nНеобходимо е също да се плати данък за прехвърляне на имота, който е в размер от 9 до 11% от кадастралната стойност. Без него нотариусът няма да оформи договор за покупко-продажба, което означава още 1,5%.\nСлед приключване на сделката също е възможно да възникнат допълнителни проблеми и разходи, предупреждават специалисти от компании за недвижими имоти работещи на гръцкия пазар.\nОказва се, че в Гърция най-сериозните подводни камъни при покупката на имот са свързани с разрешителните за строителство. Към днешна дата в Гърция много малко обекти са построени съгласно кадастралния план. Има практика, ако е получено разрешение за строителство на жилище с площ 200 кв. м, на негово място да се построи имот с 400 кв. м. Ако има разрешение за два етажа, се строят три, обясняват специалистите.\nНад 50% от имотите в Гърция са построени в нарушение. Ако обект на сделка е един от тях, може да се наложи да бъдат пререгистрирани разрешителните документи, което означава нови разходи. Препоръката е добре да се проучват документите.


България през 2018 година: Чумата и баба Дора :. Актуално\nНачало / Актуално - България / България през 2018 г...\nКогато Албер Камю пише великият си роман "Чумата", започва с картината на град, в който плъховете внезапно започват да измират по улиците, а постепенно болестта започва да върлува и сее ужас и сред хората.\nА тук всичко започна от съседна Румъния, когато бе съобщено, че в Тулча е открита африканска чума по свинете. Разбира се, никой не се впечатли от цялата тази работа, понеже къде е "далечна" Румъния, къде е България, има време, няма страшно. После чумата започна да приближава, така както общо взето приближава циклон, който тръгва от север на юг и взе да става ясно, че може би ще удари и тук. Правителството одобри едни допълнителни пари за предотвратяването на бедствието срещу животните, но до този момент историята въобще не бе важна за никой - понеже не беше лична, а минаваше през институциите.\nСтана нещо, което обаче винаги докосва сърцата на хората - репортажът за баба Дора, която трогна цяла България. Жената плачеше до козичките ѝ, а идентификацията с онзи живот на село, в който имаш единствено животните и се свързваш с тях общо взето по сходен начин, по който го правиш и с внучетата, веднага предизвика бурно съжаление към баба Дора. Масово се появиха подозрения, че цялата тази работа с умъртвяването на животните, на които била открита чума (нали разбрахте, че ставаше въпрос не за африканска чума т.е. по прасетата, а за чума по дребните преживни животни т.е. кози и овце), е някаква мъглива и леко конспиративна работа, понеже сме свикнали институциите да лъжат и не е възможно обичта на тази жена към любимите ѝ козички да не гарантира и по някакъв любовно-мистичен начин, че не те не са заразени. Към това нещо се присъедини и Корнелия Нинова, която откри политически фронт (или партизански, според предпочитания) и поиска прокуратурата да спре умъртвяването на животни. Политиката въобще се намеси в цялата история и от медицински проблемът бързо се превърна в партиен - злодеите от правителството срещу справедливата опозиция, която ще се хвърли като пожарникар в огъня на чумата, за да гаси измислиците на институциите. Най-голямата обществена инстанция - Слави Трифонов, додаде глас, намеквайки, че е много възможно БАБХ да послъгват за тая работа и е нормално хората да не им вярват - в това отношение, разбира се, имайки предвид абсолютното изтощено доверие към институциите, Трифонов беше прав.\nСтигна се до протест пред президенството срещу евтаназията на животни в Ямболско и точно в този момент почти никой вече не разсъждаваше разумно и не търсеше факти и аргументи - имаше едни бедни стари хора с единственото, което имат - животните, и една зла държава, която посяга на тях, понеже там нещо уж било открито, ама кой знае.\nДиректорът на БАБХ Дамян Илиев призна в ефир, че стадото на баба Дора няма да оцелее, въпреки всички призиви да оставят животните на мира. Опитахме се хладнокръвно да открием истината за ставащото в ето този текст, понеже вече всичко се превръщаше в емоционално крещене, а чумата е все пак медицински термин, който трябва да се проверява от специалисти и на база техните препоръки, а не тези на Facebook, да се предприемат мерки. Президентът Румен Радев не пропусна шанса да се усъмни също в цялата акция, а тогавашният вътрешен министър Валентин Радев "разсея" всякакви съмнения, казвайки, че животните трябва да бъдат убити. Обезщетенията на животновъдите за чумата в Ямболско бяха над 300 000 лева, но оставаха някои неясноти.\nСъответно нещата тепърва започнаха. Протести в Ямболско спряха екипите на БАБХ, а от институцията заявиха, че най-вероятно заразата се е пренесла у нас след нелегално пренасяне на животни от Турция. Стигна се до нова серия от протести, а премиерът Борисов за пръв път взе отношение, упреквайки БАБХ, че не обясняват добре на хората какво се е случило и че животните непременно трябва да бъда евтанизирани.\nНо целият политически натиск е оказал ефект на управляващите и Валентин Радев призна, че спрели евтаназията тъкмо заради този натиск - нещо, което беше повече от безотговорно. През това време баба Дора пък вече беше започнала да се превръща в национален герой, и сподели, че в Шарково има настроения срещу нея - както винаги има настроения и срещу националните герои - то затова се става национален герой, за да те мразят. А в целия шум и истерия ние решихме да раздадем тиквен орден "Странджа", макар че конкуренцията бе наистина голяма и много се чудехме кой го заслужава най-вече. Започна и "немислимото" - евтаназията на животните на баба Дора. 170 земеделци получиха над 1 милион лева обезщетения, а на един от поредните протести се появи Мери Дерм от Биг Брадър, което предизвика негодувание сред животновъдите.\nЗа да дойде ред пак да се борим с африканската чума - не тази срещу дребните преживни животни. Една твърде забавна ограда срещу миграцията на диви прасета предизвика усмивка във всички - спорът беше могат ли глиганите да я прескочат или не могат. А нещата се нагнетиха до достатъчно сериозен размер, за да може се стигне до нова телефонна измама, свързана с чумата по животните - вместо проблеми с роднина, оказва се, че си имал проблем с чумави животни, и ти искат пари, за да не ги избият. Кофти работа.\nНакрая се стигна и до едно твърде странно спокойствие - стана ясно, че принципно тук-там винаги ще има чума и че прасета и кози ще влизат отвсякъде, че общо взето така ще се кара дълго време, а следващото лято може да се очаква още една порция от същото. Само че този път едва ли някой ще се впечатли, понеже всяко чудо е за три дни, а после престава да бъде чудо - вместо това става баналност, даже "стабилност".\nСагата продължава* >> БАБХ в писмо до Цацаров: Фермери втори месец не пускат ветеринари в Болярово\nБългария коледа 2018 – диагноза неуравновесена


Чойс ЕООД / Choice Ltd - обратна връзка от бивши, настоящи и бъдещи служители\nЧойс ЕООД / Choice Ltd /img/frontend/nomap.png"\nЧойс ЕООД / Choice Ltd\nКато бивш служител не бих могъл да кажа нищо положително за тази фирмата, освен бившите за мен и за фирмата колеги. В рамките на 8 месеца се подмени целия колектив, изпаднал в без перспективност, некоректно и неадекватно отношение от управителката на фирмата. Работния процес и задължения във фирмата са субективно понятие. Независимо от длъжността, за която кандидатствате ще ви се наложи да сте склададжия, магазинер, хамалин, печатар и какво ли още не. Репутацията и фирмената дейност, като цяло се крепи на лъжи и протакане, надхитряне и други забавни дейности. Негативите във фирмата не се коментират, всичко е розово и прекрасно.\nАз съм бивш служител на тази фирма и в отговор на Георги бих казал, че това което е написал, са пълни глупости. Независимо, че преди персонала преди е бил на по-висока възраст, поне е бил от хора, които са си разбирали достатъчно от работата, а не такива, които не знаят за какво са там. Освен това отношението на собственика никога няма да се промени към служителите му-те винаги ще бъдат оплювани и тормозени с всякакви спраки и рипортчета-по няколко всеки ден. По повод многото работа - в момента няма такава тъй като няма какво да се продава......И въпреки това моля хората, които още работят в тази "християнска" фирмичка - не говорете за предшествениците си без да ги познавате.\nПодробна оценка от Георги Георгиев Георгиев\nДами и господа,Аз съм служител на фирмата, "Чойс" ЕООД. Не го крия, името ми също отговаря на истината - може да проверите. Ако сте кандидатствали в последните няколко седмици по наша обява, най-вероятно сте говорили с мен. Четейки мненията на всички тук, бих искал да уточня някои неща. За истинността им - преувеличени, до някъде отговарят на истината, но са предимно стари и неточни. През последните месеци нашата фирма промени изцяло ръководния персонал. Единствено собственикът остана. Той не е често в България и сами може да си обясните, че това поставя голям контрол в ръцете на мениджмънта, което предполага и рязката промяна на курса и корпоративната култура в самата фирма. Средната възраст на персонала в момента е около 25 години (преди действително е била доста по-висока). Смея да твърдя, че работим ефективно и съдружно. Взаимно изпълняваме своите заръки, директно отговаряме само пред управителя и собственика. Естествено, че всяка фирма трябва да разчита нейните служители да изпълняват съвестно своите задължения, а текущите задачи винаги попадат под нечия отговорност. Това, че по-старшите служители свеждат задачите до по-новите е нормално, но ако те делегират работа, която би трябвало да свършат сами, винаги можете да се обърнете към управителя.\nЗакъсненията се толерират, стига да са придружени с професионализъм на работното място и не са хронични. Заплатите не са големи, но това не се крие. Също така за 20 години са забавяни заплати общо 2 месеца, и то преди 2014 г. Работата е много, защото персоналът не е голям. Това също бихте могли да срещнете във всяка фирма. Не е нищо ново. Отношението на собственика стряска някои, но от опита си бих казал, че е максималист, но в никакъв случай не е злопаметен или груб.В опита си във фирмата съм свидетел, че се изплащат бонуси при добри продажби, дават се компенсации като съкратено работно време при нужда и със сигурност се взима предвид мнението на служителя при вземането на отпуск.\nНадявам се всички, които четат моите думи преценят сами за себе си дали си заслужава да отделят 1 час от своя живот за потенциално добра и стабилна работа, или да подминат обявата ни с лека ръка заради стари и неактуални мнения.\nПодробна оценка от Веселин Димитров\nРосене, а и всички останали.....не си губете времето, защото не си заслужава.\nДори и да успеете да постигнете нещо, ще Ви изхвърлят рано или късно. Такава е политиката и методиката на работа там.\nИ все пак на ниво кандидатстване за работа да се срещат подобни коментари не е особено стимулиращо за започване на работа. Отзвука е от хора които са работили в конкретната фирма, но не това ме притеснява, а именно отзвука на служителите в дадената фирма. Не ми се струва коректно да се лепят подобни мнения от която и да е от двете страни. от една страна е нормално всеки да ти се пада като по-висше стоящ,защото все пак сме нови, а и къртовският труд на подобна работа според мен е едно от основните изисквания, все пак естеството на работата е такова, но от друга страна подобно отношение от страна работодател=>работник не е особено приемливо по мое мнение.\nПодробна оценка от Anniie\nИмам уговорка за интервю и се колебая - това което прочетох не ми се нрави, ако пък не е вярно ще изпусна потенциална работа, а на този етап имам нужда от нея. Все още ли са така нещата - наистина незнам дали да ходя\nБих искал да кажа на "Иванка" и "Галина" преди всичко да си напишат истинските имена. Ако наистина имате да кажете нещо съществено, а не тези простотии, които сте написали, направете го от Ваше има, а не с някакво измислено.\nВсъщност, напълно нормално и разбираемо е защо си криете имената. Пишете глупости и сте гузни.\nКато клиент , много добре познавам фирмата и твърдя, че служители с такива имена никога не е имало.\nА и като имате такива претенции, защо не сте ги изложили навреме ? Защо пишете простотии едва когато Ви изритат поради некадърност ? Вмест да пишете глупости , ето на това отговорете\nСлед всичко ттова което прочетох наистина се отказах да искам каквато и да е друга информация за тази фирма. Бях чувала много лоши неща за нея , но си мислех, че е измислица. Сега обаче се уверих. Жалко за хорицата , които са обречени там\nТова, че е от 20 години на пазара нищо не доказва. И от 200 да е с този персонал и с това мислене доникъде няма да я докара. Осигуряват на половината заплата. Няма никакво развитие. Заплатата се дига с 50 лв. на година, не е изключено и да ви я намалят щото уж не си вършите работата, която никой не ви е обяснил точно каква е и всеки с по-голям стаж от вас ви е шеф. Всички свестни хора вече не работят там. Средна възраст на персонала 40 години. Ако искате да си губите времето отидете там. Намира се в Левски Г\nТози дето се е писал като "някой", всъщност е никой. То затова е написал и такива глупости. Всъщност т.нар. от "този" или "тази" фирмичка е на повече от 20 години. А въпросната "никоя" , никога няма да пистигне и 1% от това, което "фирмичката" е постигнала и то не защото е "някъде на майната си " , а защото въпросната "никоя" идва от майната си. Не съм чувал , особено напоследък, във фирмите да раздават дъпълнителни отпуски или пък да те награждават ако си закъснял. И ако работното време не удобно на някого, по-добре да си стои на село\nкъм Чойс ЕООД / Cho... гр. София\nТова, че е от 20 години на пазара нищо не доказва. И от 200 да е с този персонал и с това мислене доникъде няма да я докара. Осигуряват на половината заплата. Няма никакво развитие. Заплатата се ди...


Защо ГЕРБ Не Уби куцата си кобила Цецка! Виж Тук: - Скандално\nПоздравявам ви за огромното доверие, което получихте от българските граждани каза Цецка Цачева на Румен Радев.\nТова се случи по време на церемонията по връчване на окончателното решението на ЦИК за изроба на президент и вицепрезидент.\n„Още веднъж – адмирации за победата! Вярвам, че сте силен човек, че няма да пожалите сили и енергия и ще работите всеотдайно, за да заслужите това доверие с мъдри и държавнически решения в интерес на българските граждани“, допълни Цачева, след което поздрави и ЦИК за добре свършената работа.\n„Ще работя за силна и просперираща България! Народното доверие ще бъде оправдано“, заяви по протокол Радев и вдигна наздравици с вицето си Илияна Йотова.\nОтстрани погледнато цялата тази картина приличаше на долнопробна българска комедия с некадърни артисти.\nТа нали само преди седмица г-жа Цачева заявяваше, че победителката ще е тя? Нали вадеше от девет кладенеца вода и дежурния дядо-антикомунист от гроба, за да докаже, че тя е ДОСТОЙНИЯТ ПРЕЗИДЕНТ, а Радев е измислена фигура, защото нямал никакъв политически опит и бил просто една „калинката“ на БСП?\nНали го нападаше ожесточено по площади и телевизии, играеше хора по мегдани и чернеше опонента си с катран на кило?\nА само дни след това започна да лее нежен меден гласец и да го възхвалява!\nПолитическото лицемерие в България става все по-нагло и все по-брутално.\nНа всички е ясно, че Борисов сложи Цачева на топа на устата, за да изгори тя като бушон, а не цялата партия ГЕРБ, чийто рейтинг е на критичния минимум от поне 1 година!\nЕдин изгорял бушон, макар и бутафорен, в цял свят го сменят.\nПолитическата игра също си има правила и Цецка трябваше да плати цената.\nНо след като се е хванала на хорото, Цачева трябваше да го изиграе докрай, а не да се пуска преди да е спрял тъпанът и да е замлъкнала гайдата.\nНе можеш да се кандидатираш за държавен глава, да получиш реалната подкрепа на под 30 процента от избирателите… След което да кажеш: „Пардон, обърках се!“ Сетне да откажеш да поемеш каквато и да е отговорност. И след 24 часа ни лук ял, ни мирисал, да се настаниш пак на удобното си кресло като председател на парламента.\nТова в цял свят го няма!\nЩом под 30 процента те одобряват за президент, значи още по-малко те подкрепят за шеф на НС! И ако си честен човек – трябва на мига да си вдигнеш парцалките и да се ометеш от там.\nИзисква го политическият морал, политическата етика и елементарното чувство за достойнство.\nНо „ГЕРБ“ и „достойнство“ са взаимоизключващи се понятия. Направо оксиморони!\nТетката залепи на лицето си маската на непукист и нахално заяви, че ще остане председател, понеже (забележете) в парламента имало най-много депутати от ГЕРБ! Че като са най-много, нека си изберат нов председател! Желаещи все ще се намерят!\nЦецка – парашутистката пак си се чучна в председателския стол и продължи да командори!\nСъщо като шефа си Борисов, който про форма си подаде оставката… за да продължи да дирижира политическия живот… и по-точно политическия хаос, който сам умишлено създаде.\nНавсякъде по света уморените коне ги пращат в пенсия.\nУ нас обаче им пообърсват лигите, поразчесват ги малко… и ги пускат обратно на Хиподрума!\nКомшиите откъм Босфора наричат това гьонсуратлък!\nУ нас си има друго име – просто ГЕРБ! Skandalno.net\n2 кометара за Защо ГЕРБ Не Уби куцата си кобила Цецка! Виж Тук:\n22.11.2016 в 9:39\nНаграда за саможертвата. Хаха!\nЕто какъв виц аз измислих за баба-Яга Цецка. Беше умна жена, умна в смисъл хитра, и изведнъж се пребоядиса в буквалния и преносен смисъл и стана Блондинка. Все пак и за председател на НС и за министър на правосъдието се изисква ценз, а тя има рабфаковско образование.16


Pernik News Лидерът на СДС Румен Христов в Перник: За мен е важен всеки седесар, за коалиции няма да говоря PernikNews.Com Лидерът на СДС Румен Христов в Перник: За мен е важен всеки седесар, за коалиции няма да говоря\nЛидерът на СДС Румен Христов в Перник: За мен е важен всеки седесар, за коалиции няма да говоря\nПоследно редактирана на: 00:00 01.08.2018 | Прочитания 1068 | Брой коментари 0\nПернишката структура на СДС е една от най-добрите в страната. Не случайно на последните избори десните в областния град са записали трети резултат в страната. Знам, че има някакви проблеми тук, но се надявам да се решат с разговори и дискусии. Знам, че за перничани, които работят в София, а това са около 20 000 човека е много важно да се подобри движението през Владая. Ще работим за това. Радвам се, че Перник е сред организациите, които посещавам между първите в страната след избирането ми за председател на СДС – това каза днес в Перник лидерът на СДС Румен Христов. Посещението му в Перник е част от националната обиколка на новоизбраното синьо ръководство.\n„Ще търсим консолидация на партията, ще се борим за всеки член на СДС, който да се върне в нашите редици. Ще насочим усилията си към индивидуалните членове.Много е важно да изградим едни стабилни структури, които да ни гарантират едни добри резултати на местните избори догодина. СДС има ясна визия и за България и за европейското й бъдеще. Заложените в лявата визия на България констатации са верни, но решенията, които предлага БСП – не. Затова сме готови на диалог и с тях. Ще работим за десен път за повишаване на доходите на българите. СДС има възможност да бъде възродена. Длъжници сме към хората, които през годините устояват демократичните принципи. „ – каза още той.\nРумен Христов сподели че в момента СДС има 250 съветници в страната, над 30 кмета. Целта е на следващите избори тези цифри да се удвоят.\nНа пресконференцията участва областният лидер Юлиан Ситарски, както и общинският председател на СДС Адриан Симеонов.